text: 
  Elise Gugs værksted ligger i hjertet af familiens lejlighed side om 
  side med køkken-alrummet, som hun mener må være et af de mest 
  fotograferede køkkener i Danmark. Elise Gug har nemlig også sans for 
  boligindretning, og det kunne hun godt tænke sig at bruge sit næste 
  liv på.
  
   -  For mig er den største luksus at komme hjem med et rigtig flot 
  interiør-blad og så smække benene op i sofaen med en kop café au lait
  .
  
  Lejligheden er indrettet i en tidligere politistation i en hyggelig 
  andelsforening i et 1700-tals hus med sydlandske balkoner, bindingsværk 
  og udsigt til Marmorkirken i København. Hele det smukt restaurerede 
  hus vrimler med børn  -  Elise Gug har selv tre  -  og 
  andelsforeningen er så glad for selskabeligt samvær, at den har egen 
  café og festlokale.
  
  Det feminine og romantiske Gug'ske præg er også tydeligt i lejligheden
  , der er indrettet med masser af gamle møbler, marskandiserfund og 
  draperede gardiner.
  
  
  
  